Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê pare kerdî:
Avaşîn
''Warê Xoverdayîşî yê Werxelê de 6ê hezîrane de îşxalkerî pê çekanê giranan ameyî pirodayene. Eynî roje helîkopteranê ke waşt bikewê warê Mervanosî ameyî pirodayene. Netîceya pirodayîşanê bitesîran ê hêzanê ma de di helîkopterî ameyî derbkderdene.
Metîna
Warê Xoverdayîşî yê Girê Cûdîyî de îşxalkerê ke dormeyê mewzîyanê  şerî yê Şehîde Savûşka de têgêrayêne ameyî pirodayene. Eynî roje dormeyê mewzîyanê şerî yê Şehîd  Zemanî yê Warê Xoverdayîşî yê Girê Hakkarî de çalakîya sûîkastî de 2 îşxalkerî ameyî cezakerdene.
Zap
Warê Xoverdayîşî yê Karkerî de zî 5 û 6ê hezîrane de îşalkerî bi çekanê giranan ameyî pirodayene. 6ê hezîrane de îşxalkerê ke ver bi mewzîyanê şerî yê Şehîde Hewrê yê Warê Xoverdayîşî yê Şehîd Şahînî aver şiyênî bi taktîkê sabotajî ameyî pirodayene, îşxalkerêk ame cezakerdeneû îşxalkerêk birîndar bi.  Eynî roje warê Karkerî de îşxalkerî di hetan ra ameyî pirodayene, 4 îşxalkerî ameyî cezakerdene. Eynî saetan de çalakîya sûîkastî ya YJA Starî de zî îşxakerêk ame cezakerdene.
Xakurkê
Girê Koordîne yê Şehîdê Bêrîtane de 4ê hezîrane de îşxalkerî di rey têdima bi çekanê giranan ameyî pirodayene. Çalakîye de konteynirêk ame îmhakerdene, 2 îşxalkerî ameyî cezakerdene û 2 îşxalkerî birîndar bîyî. Girê Şehîde Axîne de 6ê hezîrane de çalakîye ameye ekrdene, 2 îşxalkerî ameyî cezakerdene.
Bombarduman
6ê hezîrane de mewzîyê şerî yê Şehîde Hewrê yê Warê Xoverdayîşî yê Şehîd Şahînî 12 rey bi çekanê kîmyewîyan dîyayî bombayan ver. 5ê hezîrane de mewzîyê şerî yê Şehîd Akîfî yê Warê Xoverdayîşî yê Girê Hakkarî 5 rey bi çekanê kîmyewîyan teqaberan dîyayî bombayan ver. 6ê hêzîrane de  warê Girê Cûdî, Girê FM, Sêdarê, Kurojahro, Çiyareş, Şikefta Birîndara, Werxelê, Girê Hakkarî, Girê Ortê û domeyê dewanê Yekmalê, Şeşmalê, Şêlazê û Bazê pê teyarayanê şerî û obusan ameyî bombardumankerdene.''
